**Akademija za vlastiti biznis**

Područna privredna komora Bijeljina u saradnji sa privrednim društvom „Solvia FME“ doo Banja Luka (www.solvia.ba) organizuje edukaciju pod nazivom „Akademija za vlastiti biznis“. “Akademija za vlastiti biznis” je koncept stručnog usavršavanja prvenstveno namjenjen za postojeće vlasnike/menadžere preduzeća i one koje žele pokrenuti vlastiti biznis. Predavanja sadrže sva neophodna praktična finansijska znanja, koja omogućavaju poboljšavanje i stabilnost poslovanja.

Edukacija uključuje 4 modula predavanja koji će se održati u periodu oktobar-novembar 2016. god. prema sledećem rasporedu:

Modul 1 - Kako upravljati finansijama preduzeća? - 20.oktobar 2016. god 12.00 – 17.00 časova

* kako pratiti efikasnost sredstava;
* održavanje ročne usklađenosti sredstava;
* upravljanje rezultatom;
* od čega zavisi mogućnost plaćanja i novčani tok;
* šta znači racionalno zaduživanje.

Modul 2 - Kako upravljati dugovima preduzeća? - 27. oktobar 2016.god. 12.00 – 17.00 časova

* racionalno zaduživanje;
* održiva mogućnost plaćanja-CF;
* kreditna sposobnost preduzeća – iskustva i preporuke;
* prilagođavanje kreditne sposobnosti;
* kako poboljšati kreditnu sposobnost.

Modul 3 - Zašto dobre firme postanu loše? - 04.novembar 2016.god 12.00 – 17.00 časova

* zbog čega najčešće propada biznis;
* signali za uzbunu i obrazac razvoja krize;
* gdje griješe vlasnici/menadžeri;
* šta je AI i kako prepoznati to stanje;
* odgovor na AI – AW: Sada je tako.

Modul 4 – Koliko vrijedi moja kompanija? - 11.novembar 2016.god 12.00-17.00 časova

* načini vrednovanja;
* kako brzo vrednovati mali biznis;
* kako jednostavno vrednovati kompanije;
* koji su uporedni pokazatelji i iskustva;
* dodatni faktori vrijednosti.

Predavač

**Mladen Ignjatović**, diplomirani ekonomista. Prije osnivanja SOLVIA koncepta karijeru je razvijao kroz bankarski sektor u BiH (Nova banka, Hypa Alpe Adria Bank, Uni Credit Bank). Obavljao je nekoliko specijalističkih i direktorskih fuknkcija u sektorima investicionog bankarstva, monitoringa korporativnih klijenata i klijenata iz sektora MSP, procjene i odobravanja kreditnog rizika, te restrukturiranja velikih korporativnih klijenata. Za HAAB ERCE iz Zagreba je 2008. godine izvršio ocjenu vrijednosti kapitala M:TEL a. d. Banja Luka. Posjeduje zvanja: broker, portfolio menadžer i ovlašćeni procjenjivač kapitala preduzeća.

Svi moduli sadrže i primjere iz poslovne prakse,traju po 4 radna sata is provode se kroz interaktivna predavanja, praktične primjere i diskusiju.

Cijena po modulu za jednog učesnika iznosi 180.00 KM. Prijavu i uplatu kotizacije potrebno je izvršiti najkasnije 3 dana pred početak modula.

U slučaju da se ne prijavi dovoljan broj učesnika obuka se neće održati.